钦定古今图书集成/明伦汇编/氏族典/第575卷 > 完颜奴申
## 钦定古今图书集成/明伦汇编/氏族典/第575卷 > 完颜奴申

按《金史完颜奴申传》：“奴申，字正甫，素兰之弟也。登策
论进士第，仕历清要。八年，拜参知政事。天兴元年春，
大兵攻汴急，汴受围数月，仓库匮乏。冬十月，哀宗议
亲出捍御，以奴申参知政事兼枢密副使，完颜习捏
阿不枢密副使，兼知开封府，权参知政事，总诸军，留
守京师。十二月辛丑，上出京。时汴京内外不通，米升
银二两。”百姓粮尽，殍者相望。天兴二年正月戊辰，西
面元帅崔立为变，率甲卒二百，横刀入省中，先杀阿
不，次杀奴申，及左司郎中纳合德晖等。